Sekolah Kebangsaan Sungai Serai

Sekolah Kebangsaan Sungai Serai, yang lebih dikenali dengan nama ringkasnya SK Sungai Serai, merupakan sebuah sekolah kebangsaan luar bandar yang terletak di Hulu Langat, di bawah Pejabat Pendidikan Daerah Hulu Langat. Pada masa kini, SK Sungai Sera memiliki murid seramai 691 orang, dan 54 guruJun 2022.

 Sejarah 

Pada 1951, Kampung Bukit Raya diisytiharkan sebagai Kawasan Hitam dan para penduduknya dipindahkan ke Kampung Sungai Raya. Sekolah Melayu Bukit Raya, yang dibuka pada masa itu, terpaksa ditutup kerana darurat. Murid-murid yang berasal dari Kampung Sungai Serai terpaksa bersekolah di Madrasah Sungai Bentong, yang merupakan sebuah bangunan yang diwakafkan, yang hanya mampu untuk menampung dua bilik darjah sahaja.

Ketua kampung dan ahli jawatankuasa mengambil keputusan untuk mendirikan bangunan tambahan dengan cara bergotong-royong. Bangunan tambahan itu akhirnya dapat didirikan, bertiangkan batang pinang beratap rumbia dan  berdindingkan buluh, dan dapat menampung dua bilik darjah.

Selepas pembinaan bangunan tambahan, Jawatankuasa Kampung Sungai Serai memajukan permohonan kepada pihak Jabatan Pelajaran Selangor untuk didaftarkan; nama sekolah yang diberi ialah Sekolah Melayu Kampung Sungai Betong, di mana Guru Besar pertamanya adalah En. Abdul Majid. Pada tahun 1951, nama sekolah ditukar kepada Sekolah Kebangsaan Sungai Serai.

Pada tahun 1955, pihak Jabatan Pelajaran Selangor mendirikan bangunan baru untuk SK Sungai Serai, dan selepas pembinaan bangunan baru, semua guru dan murid telah dipindahkan ke tempat yang baru. Pada satu masa, SK Sungai Serai menjadi sekolah kepada 22 murid sahaja, dan pihak Jabatan Pelajaran Selangor terpaksa menutup sekolah pada Disember 1970. Selepas SK Sungai Serai ditutup, Pengakap Daerah Hulu Langat menjadikan kawasan sekolah sebagai Kem Pengakap.

Pada tahun 1985, SK Sungai Seri dibuka semula di atas tapak yang seluas 1 hektar, yang diletak di tepi jalan besar Hulu Langathttp://sksungaiseraihululangat.blogspot.com/p/sejarah.html.

Pada Peperiksaan UPSR tahun 1988 di mana ia adalah peperiksaan yg diduduki oleh kumpulan pertama murid Tahun Enam semenjak sekolah ini dibuka semula pada tahun 1985, seramai empat orang pelajar telah berjaya mencapai keputusan A untuk semua matapelajaran (pada masa tersebut 5A) daripada hanya dua kelas yang ada.

Lebih membanggakan, empat orang murid ini telah berjaya mendapat tempat di sekolah-sekolah berasrama penuh elit seperti berikut:-

Kolej Melayu Kuala Kangsar - Muhamad Fauzi Rosli

Sekolah Alam Shah - Muzaffar Musa

Sekolah Menengah Sains Dungun - Mohd Yuszaimi Abu Zarin

Sekolah Tun Fatimah, Johor Bahru - Shazrilnisha Shaharuddin

Kejayaan ini telah menjadi titik permulaan ke arah kejayaan di masa hadapan untuk Sekolah Kebangsaan Sungai Serai.

 Demografi 
+ Demografi Tahun  Jumlah Murid  Jumlah Guru 2009  1,083  61 Januari 2018https://www.moe.gov.my/muat-turun/laporan-dan-statistik/senarai-sekolah/566-senarai-sekolah-31-januari-2018/file  811  64 April 2018https://www.moe.gov.my/muat-turun/laporan-dan-statistik/senarai-sekolah/565-senarai-sekolah-30-april-2018/file  811  65 Mei 2019https://www.moe.gov.my/muat-turun/laporan-dan-statistik/senarai-sekolah/2620-senarai-sekolah-rendah-dan-menengah-31-mei-2019/file  792  61 Januari 2020https://www.moe.gov.my/muat-turun/laporan-dan-statistik/senarai-sekolah/3295-senarai-sekolah-rendah-dan-menengah-jan-2020/file  775  63 Jun 2020https://www.moe.gov.my/muat-turun/laporan-dan-statistik/senarai-sekolah/3547-senarai-sekolah-rendah-dan-menengah-jun-2020/file  772  63 Jun 2021https://www.moe.gov.my/muat-turun/laporan-dan-statistik/senarai-sekolah/4808-senarai-sekolah-rendah-dan-menengah-jun-2021/file  737  60 Jun 2022https://www.moe.gov.my/en/muat-turun/laporan-dan-statistik/senarai-sekolah/5341-senarai-sekolah-rendah-dan-menengah-jun-2022/file  691  54

 Alamat 

 Sekolah Kebangsaan Sungai Serai
 KM 16, Jalan Hulu Langat
 43100 Hulu Langat
 Selangor Darul Ehsan,  
 Telefon: +603-90741377
 Faks: +603-90741377
 E-mel: bba4001@moe.edu.myhttp://sksungaiseraihululangat.blogspot.com

 Rujukan 

 Pautan Luar 
 Akaun Facebook SK Sungai Serai.
 Akaun Instagram SK Sungai Serai.
 Laman Blogspot SK Sungai Serai.
 Laman Blogspot lama SK Sungai Serai.

Kategori:Sekolah kebangsaan di Selangor
Kategori:Sekolah rendah di Selangor